
І. ОБЩА ЧАСТ. 
1. ИНФОРМАЦИЯ ЗА ПРОВЕЖДАНАТА ПРОЦЕДУРА.
Настоящата документация съдържа информация, която дава възможност на потенциалните изпълнители да се запознаят с предмета на поръчката, условията за участие, изисквания към кандидатите и процедурата по провеждането й.
Правно основание за откриване на процедурата: чл.15, ал.3 във връзка с чл.12, ал.1, и чл.10, ал.1 т.1 от „Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти” (изм.и доп. ДВ. в ДВ, бр.96 от 02.12.2016 г.)
Процедурата се открива и организира от ТП „ДГС Нова Загора” в съответствие с реда и условията, предвидени в „Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти” и в изпълнение на Заповед № ПО-06-2 /02.02.2018 г. на Директора на ТП „ДГС Нова Загора“
Вид на процедурата: Открит конкурс за възлагане добив на дървесина в териториалния обхват на дейност на ТП „ДГС Нова Загора”

2. ПРЕДМЕТ НА ПРОЦЕДУРАТА, МЯСТО, СРОК И НАЧИН ЗА ИЗПЪЛНЕНИЕ НА ПРЕДМЕТА НА ПРОЦЕДУРАТА. 
Предмет на процедурата е Извеждане на сеч в горски насаждения, съгласно чл.6 - чл.34 „Наредба № 8 от 5 Август 2011 г. за сечите в горите" (обн. ДВ, бр.64 от 19 Август 2011 г., изм. и доп. бр.63 от 16.07.2013 г., изм. и доп., бр. 72 от 18.09.2015 г., изм. и доп., бр. 71 от 01.09.2017 г.), разкройване на сортименти по БДС, извоз до временен склад и рампиране на прогнозни количества маркирана дървесина по условно обособени обекти с начални цени, срокове за изпълнение и гаранции за участие както следва:

Обект № 1801 /отдeли: 18”ж”, 21”а”, 32”л”, 40”к”, 43”с”, 43”т”,  43”л”, 52”ж”, 54”б”, 54”г”, 54”к”, 54”л”, 55”и”, 56”б”, 76”м”, 86”а”,  89”г”, 89”м”, 102”н”, 115”и”, 120”р”, 121”ц”, 124”п”, 127”а”, 130”б”, 131”б”, 158”в” и 166”з”/

	Обект №
	Дървесен вид
	Количество (м3)
	Начална цена (лв., без ДДС)
	Гаранция за участие (лв.) 
	Краен срок на договора

	1802
	чб,бб,ак,бл,кгбр,лп, мжд,срлп,цр,здб,гбр,гл
	1442
	32156,60
	1600
	30.06.2018г.




Дървесината ще се извозва на временни складове, съгласно утвърден/и технологичен/и планове за добив на дървесина, съгласно чл. 53 от Наредба № 8 от 5 Август 2011 г. за сечите в горите (обн. ДВ, бр.64 от 19 Август 2011 г., изм. и доп. бр.63 от 16.07.2013 г., изм. и доп., бр. 72 от 18.09.2015 г., бр. 71 от 01.09.2017 г.) в териториалния обхват на дейност на ТП „ДГС Нова Загора”.
ЗАБЕЛЕЖКА! При нискостъблените отдели, предвидени за гола сеч, позволителни за сеч ще бъдат издавани със срок до 31.03.18 г., съгласно Наредба № 8.

3.НАЧАЛНА ЦЕНА НА ОБЕКТА
Началната цена за обекта, над която кандидатите не могат да правят валидни предложения, както следва:
- Обект № 1802 – 32156,60 /тридесет и две хиляди сто петдесет и шест лв. и шейсет ст. / без ДДС.

4. ОГЛЕД НА ОБЕКТА. 
Кандидатите за участие в процедурата може да извършат предварителен оглед на маркираната дървесина от насажденията включени в обекта и да се запознаят с условията, при които ще се извършва добива й.
Огледа на насажденията, включени в обекта може да се извърши  всеки работен ден от 08:00 до 16:30 ч. с крайна дата до 19.02.2018 г. в присъствието на представител на ТП „ДГС Нова Загора" и осигуряване на транспорт от кандидата.
За извършения оглед и запознаване с условията, при които ще се осъществи предмета на процедурата, участниците в конкурса ще приложат писмена декларация по образец (Приложение №6). 

5. МЯСТО И СРОК ЗА ПОЛУЧАВАНЕ НА ДОКУМЕНТАЦИЯТА ЗА УЧАСТИЕ В ПРОЦЕДУРАТА. 
· Кандидатите могат да изтеглят документацията за участие в „открития конкурс”, която се публикува на интернет страницата на ТП  „ДГС  Нова Загора”, съгласно чл.9в от Наредбата.
·   Комплект от конкурсните документи може да се получи и в касата на ТП „ДГС Нова Загора”, гр. Нова Загора, ул. ”Петко Енев” №73, всеки работен ден от 8,00 часа до 17,00 часа с краен срок за закупуването им до 16,30 часа на 19.02.2018 г., срещу заплащане на не възстановими 10,00 лв. (десет лева)  без ДДС, които се внася в брой в касата.

6. МЯСТО И СРОК ЗА ПОДАВАНЕ НА ОФЕРТИТЕ. 
· Оферти за участие в конкурса ще се приемат в деловодството на административната сграда на ТП “ДГС Нова Загора“, с адрес гр. Нова Загора, ул.”Петко Енев” №73 - всеки работен ден от 8,00 часа до 17,00 часа с краен срок на подаването им 16:30 часа на 19.02.2018 г.
При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец /”Регистър на постъпилите предложения”/, за което на приносителя се издава документ.
Възложителят не приема за участие в процедурата и връща на кандидатите оферти, които са представени след изтичане на крайния срок за получаване или в незапечатан, прозрачен или скъсан плик.
До изтичането на срока за подаване на офертите всеки кандидат в процедурата може да промени, допълни или оттегли офертата си.
	До три дни преди изтичане на срока за подаване на офертите лицата могат да поискат писмено от възложителя разяснение по документацията за участие. В срок един ден от постъпване на искането възложителят публикува разяснението на съответната интернет страница, без да посочва лицето, направило искането. 

7. ГАРАНЦИИ. УСЛОВИЯ И РАЗМЕР. 
Кандидатът представя „гаранция за участие”, а определеният за изпълнител представя „гаранция за изпълнение”.
7.1. Гаранцията за участие следва да се представи от кандидатите във формата на парична сума внесена по сметка на Възложителя, съответно: “ЮИДП” ДП  - ТП „ДГС Нова Загора” - IBAN: BG58STSA93000022420596, BIC: STSABGSF в Банка ДСК – клон Нова Загора и е в размери съответстващи на посочените в таблицата по т.2 от настоящата заповед за съответния обект.
	Внесените гаранции за участие в конкурса, да се освобождават и задържат по реда и условията на чл.31 и чл.32 от „Наредбата”
· В платежния документ задължително се посочва № на обекта. Съответния вносен документ /оригинал или заверено от кандидата копие/ се прилага към комплекта изискуеми документи за участие в процедурата.

а) Гаранцията за участие на кандидатите се освобождават и задържат по реда и условията на чл.31 и 32 от „Наредбата”, както следва: 
1. на отстранените кандидати и на кандидатите, които не са класирани на първо или второ място - в срок 3 работни дни след изтичането на срока за обжалване на заповедта на директора на ТП „ДГС Нова Загора“ за определяне на изпълнител; 
2. класираните на първо и второ място кандидати - след сключване на договора за изпълнение на добива на дървесина; 
3. при прекратяване на процедурата за провеждане на открит конкурс, гаранциите на всички кандидати се освобождават в срок от 3 работни дни след влизането в сила на заповедта за прекратяване. 
· Гаранциите за участие се връщат след изтичане на гореописаните срокове по сметките на кандидатите, от които са били внесени, без да се дължат лихви за периода през който законно са престояли по сметките на ТП “ДГС Нова Загора“.

б) Гаранциите за участие се задържат от Възложителя, когато:
1. кандидат за участие в конкурса оттегли офертата си след изтичането на срока за подаването на оферти; 
2. кандидат за участие в конкурса обжалва заповедта за определяне на изпълнител – след решаване на спора с влязло в сила решение; 
3. кандидатът, определен за изпълнител, но не изпълни задължението си да сключи договор за изпълнение на добива на дървесина.

7.2. Гаранцията за изпълнение се определя при условията на чл.29, ал.3 и чл.30 от „Наредбата” и е абсолютната сума в размер на 5% (пет на сто) от достигнатата при провеждане на конкурса стойност за обекта, която следва да бъде внесена, респ. предоставена под формата на парична сума или банкова гаранция по избор на участника-определен за спечелил конкурса. Гаранцията за изпълнение предоставена във формата на парична сума се внася по банков път по сметка на: “ЮИДП” ДП  - ТП „ДГС Нова Загора” - IBAN: BG58STSA93000022420596, BIC: STSABGSF в Банка ДСК – клон Нова Загора. Когато участникът, определен за спечелил конкурса избере да представи гаранция за изпълнение на договора под формата на банкова гаранция, в същата следва да бъде изрично записано, че е безусловна и неотменима в полза на ТП „ДГС Нова Загора“, да има срок на валидност не по-малко от 30 дни след приключване изпълнението на договора, както и че същата ще се освобождава след изрично писмено известие от директора на ТП ”ДГС Нова Загора”.
Гаранцията за изпълнение се представя при подписване на договора от участника, определен за спечелил конкурса. 
Условията и сроковете за задържане, респ. освобождаване на гаранцията за изпълнение, както и заплащане на неустойките се уреждат в договора.

ЗАБЕЛЕЖКА: Сумата, която се внася от участника, определен за изпълнител на услугата, може да бъде в размер на разликата между дължимата гаранция за изпълнение и внесената гаранция за участие или в случай когато размера на гаранцията за участие се припокрива с размера на гаранцията за изпълнение, гаранцията за участие се трансформира в гаранция за изпълнение. Условията за това се уточняват преди сключването на договора за възлагане на дейности.


ІІ. УСЛОВИЯ ЗА УЧАСТИЕ В ПРОЦЕДУРАТА. 
1. ИЗИСКВАНИЯ КЪМ КАНДИДАТИТЕ. 
· Право на участие в обявената процедура-открит конкурс има всяко заинтересовано, физическо, юридическо лице (търговец) и /или едноличен търговец, което отговаря на следните условия:

1.1 Да притежава удостоверение за регистрация в публичния регистър по чл. 241 от ЗГ и удостоверение за регистрация на управителя/член на управителния орган или на наетия лицензиран лесовъд в публичния регистър на ИАГ за извършване на лесовъдска практика, съгласно чл.235 от ЗГ. 
1.2 Да присъства лично, а когато това не е възможно – да осигури упълномощен представител, който да удостовери представителната си власт за участие в конкурса с нотариално заверено пълномощно (оригинал или нотариално заверено копие), което се представя на комисията преди започване на конкурса; 
1.3 Да не е осъден с влязла в сила присъда, освен ако са реабилитиран, за: престъпления против собствеността по чл.194-217 от Наказателния кодекс, престъпления против стопанството по чл.219 – 260 от Наказателния кодекс, подкуп по чл. 301 - 307 от Наказателния кодекс и участие в организирана престъпна група по чл.321 и чл.321а от Наказателния кодекс;
1.4 Да не е обявен в несъстоятелност и не са в производство по несъстоятелност; 
1.5 Да не е в производство по ликвидация; 
1.6 Да не е свързано лице по смисъла на §1, т.1 от допълнителната разпоредба на Закона за предотвратяване и установяване конфликт на интереси (ЗПУКИ) с директора на ДП ЮИДП и ТП „ДГС Нова Загора“; 
1.7 Да няма сключен договор с лице по чл.21 ЗПУКИ; 
1.8 Да не е лишен от право да упражнява търговска дейност;
1.9 Да няма парични задължения към държавата, установени с влязъл в сила акт на компетентен държавен орган; 
1.10 Да няма парични задължения към държавата и ДП „ЮИДП“, установени с влязъл в сила акт на компетентен държавен орган;
1.11 Да е представил оферта в съответствие с изискванията на документация за участие в конкурса; 
1.12 Да е представил изискуемите документи, съгласно конкурсните условия;
1.13 Да е внесъл пълния размер на определената парична гаранция за участие за обекта. 
1. 14 Да разполага с минимални технически и кадрови възможности за изпълнение на дейностите, както следва: 

- Да притежава собствени или наети най-малко 3 броя БМТ. Доказва със заверени от кандидатите копия от документи (договор за наем, фактура, договор за покупко – продажба и др.) Кандидатът трябва да представи документ удостоверяващ регистрацията им по реда на „Закона за регистрация и контрол на земеделска и горска техника” /ЗРКЗГТ/  обн. Дв. бр.79/1998г., изм. и доп., ДВ бр.22/2003г./, както и че същите са преминали ежегодния технически преглед, съгласно правното предписание на чл.232, т.2 от ЗГ, ЗРКЗГТ и подзаконовите актове за прилагането им. 

- Назначени на трудов договор най-малко 3 бр. лица на длъжност „секач”, притежаващи свидетелство за придобита правоспособност за работа с земеделска и горска техника, съгласно ЗРКЗГТ във връзка с чл.230, ал.3 от ЗГ. Трудовите договори могат да бъдат и срочни, като крайният срок на договора покрива срока за изпълнение за съответния обект. Горепосочените обстоятелствата се доказват със заверени от кандидата копия от договори и справка за регистрацията им в НАП.

Всеки кандидат и участник при изготвяне на документите си за участие в конкурса трябва да се придържа точно към обявените от възложителя условия.
 Всеки кандидат поема всички разноски по изготвяне и представяне на документите за участие. ТП „ДГС Нова Загора”  не заплаща тези разходи, независимо от изхода на процедурата.
Представените документи остават в архива на ТП „ДГС Нова Загора” след приключване на процедурата  и не се връщат на участниците.

ІІІ. ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТИТЕ. 
1. ИЗИСКВАНИЯ КЪМ ДОКУМЕНТИТЕ. 
1.1. Всички документи се представят само в един екземпляр. 
1.2. Документите и данните в предложението се подписват само от лица с представителни функции или упълномощени за това лица. В случай, че се подписват от пълномощник, следва да се представи и нотариално заверено пълномощно (оригинал или копие заверено от кандидата) за изпълнение на такива функции. 
1.3. Всички представени документи трябва да са изготвени на български език, а в случай че документите се представят на език различен от български, следва да бъдат придружени с официално заверен превод на български език. 
1.4. При изготвяне на офертата не се допускат никакви вписвания между редовете, изтривания или корекции, освен ако са заверени с подпис и печат на представляващия или лицето, упълномощено от кандидата да го представлява. 
1.5. Когато са представени копия на документите, същите следва да са заверени с подпис и печат от съответния кандидат с гриф “Вярно с оригинала“. 

2. НЕОБХОДИМИ ДОКУМЕНТИ ЗА УЧАСТИЕ В ПРОЦЕДУРАТА. 
· Кандидатите за участие в конкурса трябва да представят следните документи: 

2.1 Оферта по образец, съдържаща и опис на представените документи (Приложение №1)- представя се в оригинал; 
2.2 Копие от заповедта за обявяване;
2.3 Документ за внесена гаранция за участие, представя се в оригинал или заверено от кандидата копие; 
2.4 Единен идентификационен код за лицата, регистрирани в Република България, или данни за търговската регистрация, съгласно националното законодателство в случаите , когато кандидатът в процедурата е чуждестранно лице. За физическо лице – копие от документ за самоличност;  
2.5 Декларация от кандидата за липса на обстоятелствата по чл.18, ал.1, т.3, б.”а” и „е” от Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти по образец (Приложение №2)- представя се в оригинал; 

· Декларацията се попълва от лицата, изброени в чл.18, ал.4 от Наредбата, а именно: при събирателно дружество -  за всеки съдружник, освен ако с дружествения договор не е възложено управлението на един съдружник или на друго лице; при командитно дружество - за неограничено отговорните съдружници; при дружество с ограничена отговорност - за управителя, а при няколко управители - за всеки от тях; при еднолично дружество с ограничена отговорност - за управителя; при акционерно дружество - за членовете на съвета на директорите, съответно на управителния съвет; при командитно дружество с акции - за изпълнителните членове, на които е възложено управлението;във всички останали случаи, включително за чуждестранните лица - за лицата, които представляват кандидата;в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.  Когато кандидатът е ЕТ декларацията се попълва и подава за физическото лице – собственик.Когато кандидата в процедурата е чуждестранно физическо или юридическо лице или е посочен подизпълнител, който е чуждестранно физическо или юридическо лице, документите които са на чужд език, се представят в официално заверен превод.

2.6 Декларация от кандидата за липса на обстоятелствата по чл.18, ал.1, т.3, б.”б – д” и „ж” от „Наредбата” по образец (Приложение №3)- представя се в оригинал; 
Декларацията се попълва от управителите или от лицата, овластени по реда на Търговския закон да представляват  кандидата, а именно: при едноличен търговец – от физическото лице – собственик; при събирателно дружество -  от всеки съдружник или от съдружника/друго лице, на които с дружествения договор е възложено да представляват търговеца; при командитно дружество - от неограничено отговорните съдружници; при дружество с ограничена отговорност - от управителя, а при няколко управители - от всеки от тях; при еднолично дружество с ограничена отговорност - от управителя; при акционерно дружество – от членовете на съвета на директорите/управителния съвет или от изпълнителните членове, на които е възложено управлението; при командитно дружество с акции – от членовете на Съвета на директорите или от изпълнителните членове, на които е възложено управлението; във всички останали случаи, включително за чуждестранните лица - от лицата, които представляват кандидата; в случаите, когато има прокуристи - от прокуристите; когато чуждестранното лице има повече от един прокурист, декларацията се подава само от прокуриста, в чиято представителна власт е включена територията на Република България.
2.7 Удостоверение за регистрация на кандидата в публичния регистър по чл. 241 от ЗГ за съответната дейност – представя се в оригинал или заверено от кандидата копие;
2.8 Удостоверение за регистрация на управителя/член на управителния орган или на наетия лицензиран лесовъд в публичния регистър на ИАГ за извършване на лесовъдска практика, съгласно чл.235 от ЗГ - за дейността планиране и организация на добива на дървесина – представя се оригинал или заверено от кандидата копие;
2.9 Копие от сключен договор с лице, притежаващо удостоверение за регистрация в публичния регистър на ИАГ за извършване на лесовъдска практика, съгласно чл.235 от ЗГ и копие от справка за регистрацията на договора в НАП, ако лесовъдът не е управител/член на управителния орган на кандидата- представя се заверено от кандидата копие;
2.10. Копия от сключени трудови договори, копия от Справки за регистрацията на трудовите договори в НАП (или удостоверение/справка за всички действащи трудови договори) и  копия от свидетелства за правоспособност за работа с БМТ и секач – мотористи и водачи на горска техника за извоз на дървесина(верижни и колесни трактори) за посочения в Раздел II брой лица от настоящата документация- представя се заверено от кандидата копие; 
2.11. Декларация, че кандидатът отговаря на техническите изисквания на възложителя за изпълнение на дейностите (Приложение № 4), заверени копия от договори за наем на изискваната техника;
2.12. Доказателства за търговска репутация или Декларация, че кандидатът не е извършвал дейности по добив на дървесина от горски територии – държавна собственост (Приложение № 5) – представя се в оригинал;


ЗАБЕЛЕЖКА: „Доказателства за търговска репутация на кандидата” е актуален, изготвен непосредствено преди провеждане на процедурата документ, издаден от ДГС/ДЛС/Община, в чийто териториален обхват на дейност кандидатът е извършвал дейности по ползване на дървесина от горски територии – държавна или общинска собственост /валидна 1 месец от датата на издаване/
Наличие на отрицателна търговска репутация е основание за отстраняване на участника от по нататъшно участие в конкурса. 

2.13. Декларация за оглед на обекта, запознаване с условията за провеждане на процедурата и изготвяне на предложението, за приемане условията и клаузите на предложения към документацията проект на договор – представя се в оригинал, по приложен образец в документацията (Приложение №6)- представя се в оригинал; 
2.14. Плик с надпис ”Предлагана цена”, в който е поставено ценовото предложение(оферта) по образец (Приложение №7) - представя се в оригинал; 
2.15 Документи доказващи технически и кадрови възможности за изпълнение посочени подробно в настоящите условия

2.16. Нотариално заверено пълномощно – представя се само в случаите когато документите за участие в процедурата се подават от упълномощено лице.

· При непредставяне на някой от посочените в т.12 от настоящата заповед документи е основание за недопускане и отстраняване на кандидата от участие в процедура.

БЕЛЕЖКА: Когато документите за участие в процедурата се подават от упълномощено лице, към документацията за участие се представя нотариално заверено пълномощно (оригинал или заверено от кандидата копие), от което да е видно, че лицето има представителна власт да подава документи от името на съответния кандидат. Пълномощникът има право да подписва само общите документи, а  Декларациите  по образец (Приложение №2 и № 3) - се попълва лично от изброените в т.2.5. и т.2.6. лица;
Когато кандидатът за участие в процедурата, участва за няколко обекта в обявената тръжна сесия – подава само в един екземпляр от документите  по т.2.1; 2.2, от 2.4 до 2.9; т.2.10; т.2.12; т.2.16.
Документите поп т.2.3; т.2.11; т.2.13 и т.14 се представят самостоятелно за всеки от избраните обекти.
2.17 Подписан  проект на договор – (Приложение № 8);

3. ИЗИСКВАНИЯ ЗА ИЗГОТВЯНЕ НА ОФЕРТАТА И ЦЕНОВОТО ПРЕДЛОЖЕНИЕ. 
3.1 Всеки кандидат може да представи само една оферта, респективно едно ценово предложение за настоящия обект, включен в конкурса. 
3.2 Офертата за участие в конкурса се подава в запечатан непрозрачен плик от кандидата или от упълномощен от него представител. 
Върху плика задължително се посочват: 
- името на кандидата; 
- адрес за кореспонденция; 
- телефон/факс; електронна поща (e-mail); 
- номера/та на обекта/обектите, за който/които ще подава ценово предложение. 
3.3 В плика на офертата се поставят: 
• попълнените образци и необходимите документи, описани в раздел III, т.2 от настоящата документация, както и 
• отделен запечатан непрозрачен плик с надпис "Предлагана цена", в който се поставя ценовото предложение на кандидата по образец (Приложение №7). 

· Върху плика с надпис ”Предлагана цена” се изписва името на участника и № на обекта, за който се подава ценовото предложение. 

· Офертата за участие се представя в оригинал по образец (Приложение №1), като участниците задължително попълнят всички реквизити и информация в т.ч: име; адрес/седалище и адрес на управление; ЕИК/ЕГН; представител; телефон/факс и електронна поща (e-mail); административни данни за участника; номер на обекта, за който кандидатът ще предлага ценово предложение и др. Към офертата задължително се прилагат описаните документи във вид и форма определени от възложителя с настоящата документация. 

При констатиране на липса на някой от посочените документи в офертата, обстоятелството е основание за отстраняване на кандидата от по нататъшно участие в процедурата. 
3.4. Ценовото предложение се представя по образец приложен към настоящата документация (Приложение №7). 
3.4.1 Оферираната обща стойност се представя в левове без включен ДДС. 
3.4.2 Предложената от участника стойност не може да е по - висока от обявената начална цена за обекта;
3.5. При несъответствие между цифровата и изписаната с думи обща цена на предложението, комисията ще взема в предвид изписаната с думи. 
3.6. Предложението за участие в процедурата следва да е подписано от представляващия кандидата по регистрация или от изрично упълномощено от него лице.
3.7 Когато кандидатът в процедурата предвижда участие на подизпълнители, това се вписва в офертата. В този случай към офертата се прилагат и документите посочени за кандидата – титуляр и същите се представят за всеки кандидат подизпълнител.


4. СРОК НА ВАЛИДНОСТ НА ОФЕРТИТЕ. 
Срокът на валидност на офертите е времето, през което кандидатите са обвързани с условията на представените от тях оферти. 
Срок на валидност на подадените офертите трябва да бъде минимум 90 (деветдесет) календарни дни от крайния срок за получаване на офертите за насрочената първа дата за провеждане на процедурата. 
ТП „ДГС Нова Загора“ може да изиска от класираните кандидати да удължат срока на валидност на офертите си до момента на сключване на договора за изпълнение на дейностите – предмет на процедурата.

IV. ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА ПРЕДСТАВЕНИТЕ ОФЕРТИ. 
1. Време и място за провеждане на процедурата и разглеждане на офертите. 
· Обявената процедура – „открит конкурс” ще се проведе на: 20.02.2018 г. от 10:00 ч. в административната сградата на ТП „ДГС Нова Загора” в гр. Нова Загора,  ул.”Петко Енев” 73. 
· Присъствието на кандидатите за участие в процедурата е задължително.

· Провеждането на конкурса в т.ч.: разглеждане, оценяване и класиране на офертите се извършва от назначена с писмена заповед комисия /състои се от нечетен брой членове – най – малко пет/. Възложителят определя срок за приключване работата на комисията. Този срок не може да бъде по – дълъг от три работни дни. В случаите по чл.24, ал.3 от Наредбата срокът се удължава със срока, даден от комисията за предоставяне на обосновката. Когато по обективни причини член на комисията не може да изпълнява задълженията си и не може да бъде заместен от резервен член, Възложителят издава заповед за определяне на нов член. Решенията на комисията се вземат с обикновено мнозинство от членовете й. Когато член на комисията е против взетото решение, той подписва Протокола с особено мнение и писмено излага мотивите си. Комисията има право по всяко време да проверява заявените данни и факти от кандидатите/участниците, както и да изисква в определен от нея срок допълнителни доказателства за обстоятелствата, изложени в предложението (офертата) на кандидата /участника/;

След изтичане на срока за подаване на оферти за участие на кандидатите, упълномощеното длъжностно лице, приело документите, представя извлечение от регистъра, ведно с подадените оферти на председателя на комисията; 
Комисията започва работа в определените със заповедта за откриване на конкурса ден и час. 
След запознаването със списъка на офертите и кандидатите, членовете на комисията подписват декларация по реда на чл.21,ал.6 от Наредбата. Председателят открива процедурата и пристъпва към проверка на присъствието на кандидатите за участие в процедурата, респ. техните упълномощени представители и проверява тяхната самоличност и представителна власт. 
При отсъствие на председателя на комисията, функциите му се поемат от секретаря. 
Едно и също физическо лице не може да представлява повече от един кандидат. Всеки кандидат може да бъде представляван на конкурса само от едно лице. 
Когато при започване на конкурса не присъства представител на кандидат, подал оферта за участие, комисията отстранява кандидата от по-нататъшно участие в конкурса, без да отваря плика с офертата му. 
Комисията отваря офертите по реда на тяхното постъпване, съгласно регистъра на подадените оферти. 
Пликът с „Предлагана цена” се подписва най-малко от трима членове на комисията.
Офертите се разглеждат и проверяват за съответствие с изискванията, заложени в заповедта за откриване на процедурата, настоящата документация и Наредбата. 
За попълнените и декларирани данни в офертите, комисията може да извършва проверка, като използва всички източници и публични регистри, които са й достъпни. 
След разглеждане и проверка за наличие на всички изискуеми документи, представени в офертите, комисията взема решение за допускане до по нататъшно участие на кандидатите в процедурата. 
Не се отваря пликът с надпис „Предлагана цена” на участник, който е отстранен от по – нататъшно участие в процедурата.



2. ОСНОВАНИЯ ЗА НЕДОПУСКАНЕ ИЛИ ОТСТРАНЯВАНЕ НА КАНДИДАТИТЕ ОТ УЧАСТИЕ В ПРОЦЕДУРАТА 
Комисията взема решение за недопускане или отстраняване на кандидат от участие в процедурата във всички случаи, когато: 
· Депозираната оферта е постъпила след изтичане на определените срокове за представяне на оферти; 
· При откриване на процедурата се установи, че липсва легитимно представителство на кандидат представил документи за участие в процедурата; 
· Се установи, че кандидатът не е представил някой от изискуемите от възложителя документи или те са представени във вид и съдържание, различни от изискваните от възложителя или дадените указания в настоящата документация; 
· Се установи, че за кандидатът са налице обстоятелства по чл.18, ал.1, т.3 от „Наредбата“.
· Се установи, че представената оферта е непълна или не отговаря на предварително обявените от възложителя условия.
· Се установи, че представената оферта не отговаря на условията на чл.19 от Наредбата – вкл. не е подадена в запечатан непрозрачен плик, няма посочване на името на кандидата, адреса за кореспонденция, вкл. телефон, факс, e-mail адрес, номера на обекта, за който се кандидатства, пликът не съдържа отделен запечатан непрозрачен плик „Предлагана цена” с посочено върху него име на кандидата и обекта, за който се кандидатства и др.
След разглеждането и проверката за допустимост на подадените оферти, комисията отваря пликовете с надпис ”Предлагана цена” (ценовите предложения) на допуснатите кандидати. 
Пликовете с надпис ”Предлагана цена” (ценовите предложения) на отстранените от участие кандидати не се отварят.	



3. КРИТЕРИИ ЗА ОЦЕНКА НА ЦЕНОВИТЕ ПРЕДЛОЖНИЯ. 
Комисията класира ценовите предложения по критерия, обявен в заповедта за откриването на конкурса, съгласно чл.15, ал.9, т.1 от Наредбата - „НАЙ–НИСКА ЦЕНА” за изпълнение на всички дейности и прогнозни количества включени в обекта.

4. КЛАСИРАНЕ НА ЦЕНОВИТЕ ОФЕРТИ. 
Комисията групира подадените ценовите предложения на допуснатите кандидати за по нататъшно участие в процедурата. 
Ценовите предложения се класират във възходящ ред според размера на предложената цена за обекта. 
Председателя на комисията, обявява гласно класирания на първо и второ място кандидат и обявява кандидата, определен за изпълнител на дейностите в обекта. 
· Когато за участие в конкурса е подадена оферта от един кандидат, комисията я разглежда и в случай че кандидатът отговаря на условията за допускане и предложението му е изготвено в съответствие с условията за провеждане на конкурса, той се обявява за спечелил обекта.
Когато за един обект са подадени две или повече ценови предложения, които са с еднаква стойност, комисията определя класирания кандидат на първо място чрез жребий. 
Комисията съставя протокол за разглеждането, оценяването и класирането на кандидатите, който се предава на възложителя за утвърждаване, заедно с цялата документация събрана в хода на провеждането на открития конкурс. Заседанията на комисията до изготвянето на протокола са публични.

В 3 - дневен срок от представяне на протокола, органът открил процедурата, го утвърждава и издава писмена Заповед за класиране на кандидатите и определяне на изпълнител или  прекратяване на процедура. 
Заповедта се съобщава на заинтересованите лица по реда на чл.61 от АПК. 
Съобщаването на заповедта на заинтересованите лица –участници в процедурата ще се извърши чрез публикуване в официалната интернет страница на ТП „ДГС Нова Загора” 
Заповедта за определяне на изпълнител може да се обжалва по реда на АПК в 14 - дневен срок от публикуването й. 
Сроковете за обжалване започват да текат от деня следващ датата на публикуване на заповедта в официалната интернет страница на ТП „ДГС Нова Загора” . 



5. ОСНОВАНИЯ ЗА ОТЛАГАНЕ ИЛИ ПРЕКРАТЯВАНЕ НА ПРОЦЕДУРАТА 
· Органът открил конкурса, го прекратява с мотивирана заповед, когато: 
1) не е подадена нито една оферта; 
2) подадените от кандидатите оферти не отговарят на изискванията и условията на възложителя;
3) първият и вторият класиран кандидат откажат да сключат договор; 
4) отпадне необходимостта от провеждане на процедурата в резултат на съществена промяна в обстоятелствата, както и при невъзможност да се осигури финансиране за изпълнение на дейностите по причини, които възложителят не е могъл да предвиди; 
5) са установени нарушения при откриването и провеждането на процедурата, които не могат да бъдат отстранени, без това да промени условията, при които е обявена; 
6) определеният за спечелил процедурата не представи някои от документите по декларираните обстоятелства по чл.18, ал.1, т.3 от Наредбата, с изключение на тези по б.”г”. 
7) определеният за спечелил конкурса не представи гаранция за изпълнение по договора 

· Заповедта за прекратяване подлежи на обжалване по реда на АПК. 

V. УТВЪРЖДАВАНЕ НА ПЕЧЕЛИВШИЯ КАНДИДАТ И СКЛЮЧВАНЕ НА ДОГОВОР. 
Органът, открил процедурата за провеждане на открития конкурс, сключва писмен договор за възлагане извършването на добив на дървесина в съответния обект с определения в заповедта изпълнител. 
Договорът задължително включва всички предложения на кандидата в хода на проведения конкурс, въз основа на които е определен за изпълнител. 
Договорът се сключва в 7-дневен срок от влизането в сила на заповедта за определяне на изпълнител или от издаването на заповедта за определяне на изпълнител, когато е допуснато предварително изпълнение. 
При отказ на кандидата, определен за изпълнител да сключи договор в определения по-горе срок, органът, открил конкурса, предлага сключване на договор на кандидата, класиран на второ място. 
· Договор не се сключва с участник, определен за изпълнител, който в горепосочените срокове не представи: 
1. Свидетелство за съдимост на физическото лице или на лицата, които представляват съответния кандидат, съгласно Търговския закон или законодателството на държава – членка на Европейския съюз, или на друга държава  - страна по Споразумението за Европейското пространство, където кандидатът е регистриран; /валидно 6 месеца от датата на издаване/
2. Удостоверение от органите на Националната агенция за приходите, че кандидатът няма парични задължения към държавата, установени с влязъл в сила акт на компетентен държавен орган /валидно 1 месец от датата на издаване/; 
3.Документ за внесена или учредена в полза на възложителя гаранция за изпълнение на договора; 
4.Удостоверение от ЮИДП, че участникът няма парични задължения към ДП „ЮИДП” – гр.Сливен, установени с влязъл в сила акт на компетентен държавен орган; 

Гореизброените документи, следва да са валидни към датата на подписването на договора и се представят в оригинал или заверено от участника копие. 

При представяне на заверено копие участникът представя и оригинала за сравнение. 
 

VI. ДОПЪЛНИТЕЛНА ИНФОРМАЦИЯ 
Кандидатите за участие в открития конкурс могат да получават допълнителна информация на адреса на ТП ”ДГС Нова Загора” в рамките на работното време от инж. Виолета Тенева – зам. директор на ТП ”ДГС Нова Загора”, на  тел.: 0886 177 388, както и на електронната поща: dgsnovazagora@uidp-sliven.com

